《黄侍郎元章题处士何熙绩所居曰肥遁熙绩又结生墓而铭之予题其墓曰大归遗之诗焉》
宋代·曾丰

圭荜逸民宅，羊鹑处士衣。人才于古有，天命与时违。

初不厌肥遁，终何辞大归。初终两题目，君自一其机。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。